Një raport i ri: Obeziteti dhe trajtimi hormonal, shkaqe të krijimit të kancerit të gjirit
Kritikët e raportit thonë se ai nuk ka përmenduar faktorët bazë - kimikatet dhe ndotjen e mjedisit.
Një raport i ri mjekësor paralajmëron gratë se obeziteti, konsumimi i alkoolit, ekspozimi ndaj rrezeve X dhe trajtimet hormonale gjatë menopauzës mund të rrisin rrezikun e zhvillimit të kancerit të gjirit. Por kritikët thonë se raporti nuk ka theksuar faktorët që ndikojnë në krijimin e kancerit të gjirit- si kimikatet industriale dhe ndotja e ambjentit- faktorë që ata besojnë se mund të paraqesin rreziqe më të mëdha për kancerin e gjirit tek gratë se sa mënyra e jetesës. Autorët e raportit të ri, “Kanceri i Gjirit dhe Mjedisi” bën me dije se mjedisi është më përcaktues se ç’mendojnë njerëzit. Ata thonë se në lidhje me rreziqet e kancerit, gratë nuk duhet të shqetësohen më shumë për ndotjen e ajrit apo ujin e pijshëm. Dr. Kethi Helzelsouer është një prej bashkautoreve të raportit, të publikuar nga Instituti i Mjekësisë në Uashington. Ajo thotë se pesha dhe obezitetit ndikojnë pasi qelizat e yndyrës prodhojnë estrogjen dhe ky hormon ushqen krijimin e kancerit të gjirit. Autorët e raportit thonë se ai nxit masa të reja për të mbrojtur gratë nga një prej llojeve më të shpeshta të kancereve që prekin gratë. Doktor Keithi thotë: Laura Anderko është studiuese për shëndetin publik në Qendrën Mjekësore në Universitetin e Xhorxhtaunit në Uashington. Ajo thotë se përfundimet e raportit për mjedisin janë të gabuara: Zonja Anderko dëshiron që raporti të ishte më i fuqishëm dhe provokativ, e t’i drejtohej rolit të qeverisë dhe industrisë në pakësimin e rreziqeve të kancerit të gjirit tek gratë. Por Dr. Helzelsour i mbron rezultatet e raportit: Por kritikët e raportit thonë se në këtë raport mungon nxitja e standarteve strikte për të studiuar kimikatet e reja dhe për të rregulluar ndotjen e mjedisit të cilët mund të paraqesin rreziqe serioze për kancerin e gjirit.